[{"text_idx": "#000001", "text": "Neljapa\u0308evased to\u0308o\u0308na\u0308dalad toimivad: suutlikkus kogu to\u0308o\u0308 nelja pa\u0308evaga a\u0308ra teha muutub ajas aina paremaks"}, {"text_idx": "#000004", "text": "Ta\u0308na Tallinnas toimuval rahvusvahelisel elektroonikato\u0308o\u0308stuse seminaril analu\u0308u\u0308sivad valdkonna eksperdid elektroonikato\u0308o\u0308stuse arengutrende ning tulevikuva\u0308ljavaateid. Eesti Elektroonikato\u0308o\u0308stuse Liidu juht Arno Kolk annab u\u0308levaate, millised arengud on mo\u0303jutanud to\u0308o\u0308stusharu enim nii Eestis kui ka rahvusvahelises mastaabis."}, {"text_idx": "#000007", "text": "Elektroonika tootmisteenuste sektori areng: sammhaaval tervikteenuse pakkumiseni"}, {"text_idx": "#000008", "text": "Elektroonika tootmisteenus ehk EMS ta\u0308hendab u\u0308ldjuhul mudelit, kus elektroonikatoote koostamine ning sellega kaasnevad funktsioonid ostetakse allhankena teenust pakkuvalt tehaselt sisse. EMS sektori areng on olnud pidev vastutusvaldkonna ja teenuste valiku laienemine. Kui algul tehti vaid lihtsamat moodulite koosteto\u0308o\u0308d tellija poolt tarnitud komponentidest (na\u0308iteks pindmontaaz\u0301i peeti kunagi allhankijate jaoks liiga keerukaks), siis va\u0308hehaaval lisandus testimine, suuremate koostude montaaz\u0301 kuni lo\u0303pptooteni va\u0308lja, seeja\u0308rel komponentide ost, logistikateenused jne."}, {"text_idx": "#000009", "text": "Va\u0308hehaaval tekkis koostajatel terviktoote valmistamise kompetents ning tootmisprotsessid olid lo\u0303puks sageli paremadki kui tellijatel, sest toodete lai nomenklatuur ja ka pidev surve efektiivsust parandada tegid oma to\u0308o\u0308. Nii oligi vaid aja ku\u0308simus, kui koostetehased kaasati tootmisprotsesside arendamisesse, neile usaldati tootmisliinide, rakiste ning testsu\u0308steemide projekteerimine ja prototu\u0308u\u0308pide valmistamine. Samuti kaasati nad tootearendusse, sest paralleelne toote ja tootmisprotsessi arendus tagab kiire turulepa\u0308a\u0308su ja va\u0308ldib ebameeldivaid u\u0308llatusi tootmises."}, {"text_idx": "#000011", "text": "Kui algselt oli elektroonika pigem \u201casi iseeneses\u201d, st. lo\u0303pptoode (teler, raadio, telefon jne.), siis nu\u0308u\u0308d on u\u0308ha suurem osa elektroonikatoodetest integreeritud teistesse toodetesse, olgu need siis autod, lennukid, masinad, majad vo\u0303i hoopis riided. See ta\u0308hendab, et kui algselt olid elektroonika tootmisteenuste tellijad ise ka elektroonikaettevo\u0303tted, siis nu\u0308u\u0308d on tellijate po\u0303hitegevusalad va\u0308ga laiast skaalast, ulatudes ro\u0303ivastest ja logistikast kuni ta\u0308napa\u0308evaste nutilahendusteni.\nNeil ettevo\u0303tetel ei ole sageli \u2013 vo\u0303i pigem reeglina \u2013 endal elektroonika tootmise kompetentsi. Loomulikult saavad nad vastava kompetentsi hankida, kas mo\u0303ne elektroonikaettevo\u0303tte ostu vo\u0303i uue elektroonikatehase ehitamise teel. Enamasti ei ole see aga majanduslikult mo\u0303istlik, sest sama ressurssi saab efektiivsemalt kasutada ka oma po\u0303hitegevuse arendamiseks ning elektroonika tootmine tasub usaldada EMS ekspertidele."}, {"text_idx": "#000012", "text": "Seeto\u0303ttu koondub u\u0308ha suurem osa elektroonika tootmise ja ka arendamise kompetentsist just EMS ettevo\u0303tetesse ning me ei saa enam ra\u0308a\u0308kida lihtsast allhankest vaid tootmispartnerlusest, kus igau\u0308ks arendab oma vo\u0303tmeoskusi. Mitmed EMS tehased on arendanud va\u0308lja ka tootearenduse vo\u0303imekuse nii ettevo\u0303tte sees kui ka partnerite vo\u0303rgustiku kaudu, et tagada tellijale \u201cvo\u0303tmed ka\u0308tte\u201d elektroonikalahendus. Loomulikult sisaldab ta\u0308napa\u0308eval selline lahendus ka mitut sorti tarkvara. Seega on elektroonika allhanketo\u0308o\u0308stus liikunud va\u0308ga kaugele algsest \u201clihtsast allhankest\u201d ja katab nu\u0308u\u0308d suure osa toote elukaarest arendusest remondini."}, {"text_idx": "#000014", "text": "Suuremad ettevo\u0303tted, eriti kui neil on juba mitu tehast ja palju suuri kliente, on teinud teadliku strateegilise otsuse allhankemudeli kasuks ning kogu ettevo\u0303tte vastavalt u\u0308les ehitanud. Oma toode ta\u0308hendaks reeglina kiiret allhankeklientide ja tulude kaotamist, suuri investeeringuid tootearendusse ja turundusse ning intellektuaalse omandiga seotud tuliseid kohtuvaidlusi. Ku\u0308ll aga saavad EMS ettevo\u0303tted osaleda teiste to\u0308o\u0308stussektorite toodete arendamises ning olla neile koosto\u0308o\u0308partneriks."}, {"text_idx": "#000015", "text": "Ra\u0308a\u0308gitakse ka, et la\u0308a\u0308nemaailma to\u0308o\u0308stusel pole tulevikku ning ko\u0303ike tehakse Hiinas. Hiina to\u0308o\u0308stuse kasv on to\u0303epoolest olnud muljetavaldav ning elektroonikato\u0308o\u0308stusel on selles oma osa. Aga Euroopas ei ole elektroonika tootmisteenus sugugi surnud \u2013 hoopis vastupidi. Klientide jaoks on va\u0308a\u0308rtuslik Euroopa kvaliteet, lihtsam u\u0308ksteisemo\u0303istmine ning kiiremad ja paindlikumad tarned. Juhtiva EMS sektori analu\u0308u\u0308sifirma in4ma andmetel on La\u0308a\u0308ne-Euroopas endiselt u\u0308le 1300 EMS ettevo\u0303tte, 4 korda rohkem kui Ida-Euroopas. Ka ka\u0308ibe osas on La\u0308a\u0308ne-Euroopa EMS sektor ees, kuigi kasv on ida pool kiirem. Seega ei ole mingit po\u0303hjust arvata, et Eestis ei saaks vo\u0303i ei tasuks ta\u0308na vo\u0303i tulevikus elektroonikat toota."}, {"text_idx": "#000016", "text": "Eesti EMS ettevo\u0303tted ja inseneribu\u0308rood moodustavad tugeva to\u0308o\u0308stusbaasi, mis vo\u0303imaldab koosto\u0308o\u0308s teiste sektoritega luua tarku, ko\u0303rge lisandva\u0308a\u0308rtusega tooteid ning neid meil edukalt eksportida."}, {"text_idx": "#000022", "text": "Ida-Virumaal alustab naisettevo\u0303tjatele suunatud arenguprogramm"}, {"text_idx": "#000025", "text": "Mahekonverents aitab murda vanu mo\u0303ttemalle"}, {"text_idx": "#000026", "text": "Laste ko\u0303rvalt ettevo\u0303tlusega tegelemine vo\u0303imaldab ennast erialaselt teostada ja oma \u201ctassi ta\u0308ita\u201c"}, {"text_idx": "#000028", "text": "Tartu ettevo\u0303tlusna\u0308dal toob huvilisteni uutmoodi programmi"}, {"text_idx": "#000030", "text": "Riik toetab taas ettevo\u0303tete rakendusuuringuid 15 miljoni euroga"}, {"text_idx": "#000035", "text": "Eesti Personalijuhtimise U\u0308hing katsetab 4-pa\u0308evast to\u0308o\u0308na\u0308dalat"}, {"text_idx": "#000039", "text": "Investeerimisega alustamisel on ta\u0308htis selgitada va\u0308lja oma riskitaluvus"}, {"text_idx": "#000041", "text": "Koosto\u0308o\u0308platvorm u\u0308hendab Ida-Virumaa teadlased, omavalitsused ja ettevo\u0303tjad"}, {"text_idx": "#000045", "text": "Ta\u0308name, et liitusite meie uudiskirjaga."}]